**ELŐTERJESZTÉS**

Bonyhád Város Önkormányzata Képviselő-testületének 2023. március 29-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város Önkormányzata és intézményei energia beszerzése |
| Előterjesztő: | Filóné Ferencz Ibolya polgármester |
| Előterjesztést készítette: | dr. Márton Antal aljegyző |
| Előterjesztés száma: | 62. sz. |
| Előzetesen tárgyalta: | Pénzügyi Bizottság |
| Melléklet: | - |
| Az előterjesztés a jogszabályi feltételeknek megfelel: | Filczinger Ágnes jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt** **Képviselő-testület!**

Bonyhád Város Önkormányzati Képviselő-testülete 177/2022. (IX. 28.) számú határozatával döntött arról, hogy Bonyhád Város Önkormányzata és intézményei tekintetében a 2023. évi áram és gáz beszerzése érdekében a központosított közbeszerzési rendszerhez csatlakozik. Ez azt jelentette, hogy a központosított közbeszerzési rendszerben áram és gáz beszerzésére folytattunk le eljárást. Bonyhád Város Önkormányzata, mint vezető ajánlatkérő az intézményei nevében járt el, így az eljárás egy közös eljárás keretében volt intézhető, de a szerződésben külön nevesítve, pénzügyileg függetlenek egymástól. A földgáz tekintetében a VU-16836 azonosító számmal lefolytatott beszerzési eljárásban 2023.01.01.-2023.09.30-ig terjedő, míg a villamos áramra VU-16876 azonosító számmal 2023.01.01-2023.12.31-ig tartó időszakra kötöttünk a piacon egyedül elérhető indexált, azaz a tőzsdei árfolyamhoz igazított, változó árú adás-vételi szerződéseket.

# Az egyes intézmények földgázbeszerzéseivel kapcsolatos veszélyhelyzeti szabályokról szóló 12/2023. (I. 20.) Korm. rendelet alapján 2023. március 1. napjától lehetőségünk volt a változó árú gázbeszerzésre vonatkozó szerződéseinket fixált árú szerződéssé módosítani. Ezt követően az intézmények villamosenergia-beszerzéseivel kapcsolatos veszélyhelyzeti szabályokról szóló 41/2023. (II. 20.) Korm. rendelet alapján 2023. április 1. napjától lehetőségünk volt a változó árú árambeszerzésre vonatkozó szerződéseinket fixált árú szerződéssé módosítani. Mindkét esetben az eredeti szerződésben kalkulált árnál jóval kedvezőbb egységárakkal tud működni az Önkormányzat intézményrendszere.

Az aláírt szerződések alapján az önkormányzat és intézményei energia ellátása jelenleg biztosított.

A Király Energetika Kft-vel kötött megállapodás értelmében a cég folyamatosan figyelemmel kíséri és segíti az Önkormányzat és intézményei energetikai költségeinek racionalizálását, elősegíti az ezzel kapcsolatos döntéseinket. Jelzésük szerint az alacsonyabb euró árfolyamra és a jelentősen olcsóbb tőzsdei gáz árakra tekintettel érdemes a következő gázévre, valamint villamos energiára vonatkozóan központosított közbeszerzést lefolytatni.

A fentiek alapján javaslom, hogy a Képviselő-testület döntsön Bonyhád Város Önkormányzata és intézményei 2023. október 1. napjától 2024. szeptember 30. napjáig tartó időszakra vonatkozó gáznak és 2024. január 1. napjától 2024. december 31. napjáig tartó időszakra vonatkozó villamosenergiának a központosított közbeszerzési rendszerben való beszerzéséről. Továbbá kérem a Tisztelt képviselő-testület, hatalmazzon fel közbeszerzési szakértő beszerzésére és a megbízási szerződés megkötésére!

Kérem a Tisztelt Képviselő-testületet, hogy a határozati javaslatot elfogadni szíveskedjen!

**Határozati javaslat:**

1. Bonyhád Város Önkormányzati Képviselő-testülete dönt gáz és villamos energia beszerzés céljából a központosított közbeszerzési rendszerhez való önkéntes csatlakozásról, a 2023. október 1. napjától 2024. szeptember 30. napjáig tartó gázévre szóló, valamint a 2024. január 1. napjától 2024. december 31. napjáig tartó villamosenergia beszerzésről Bonyhád Város Önkormányzata és intézményei tekintetében.

2. Bonyhád Város Önkormányzati Képviselő-testülete felhatalmazza a polgármestert központosított közbeszerzési referenciával rendelkező közbeszerzési szakértő megbízási szerződésének megkötésére, továbbá a szükséges intézkedések, nyilatkozatok megtételére, szerződéskötésre.

Határidő: 2023. május 31.
Felelős: Filóné Ferencz Ibolya polgármester
Végrehajtásért felelős: Dr. Brandt Huba osztályvezető, Énekes Andrea pályázati ügyintéző

Bonyhád, 2023. március 9.

Filóné Ferencz Ibolya
polgármester